gu en it en en en en en en en en en en en it hu la en en gu en en gu gu gu gu gu gu gu gu gu gu en en en en en en en en en ne en en gu en gu gu en gu en gu en gu en en en en fa en en en en en en en gu gu gu gu gu en en en en en en en en en en en en en en en en en en en en en en en az gu en gu gu gu gu gu gu gu gu gu gu en gu en es en fa es en en en en en
June 27, 2018July 2, 2018 jainopediyaLeave a Comment on સીતાનું અપહરણ
જયારે લક્ષ્મણ દ્વારા શંબૂકની હત્યા થઈ હતી, ત્યારે શૂર્પણખા વિમાનમાં ભોજન લઈને આવી હતી જયારે તેણે આ બધું જોયું ત્યારે તે મોટેથી રડવા લાગી. આસપાસ જોતાં તેને પગલા દેખાયા, તેને અનુસરીને તે રામ – લક્ષ્મણ તરફ જવા લાગી. તેણે દૂરથી કુટિરમાં બેઠેલા દેવકુમાર જેવા બે દેવપુરુષોને જોયા અને અપ્સરા જેવી સ્ત્રીને જોયી, તેણીને દીકરાના એ વધકો ઉપર કામ જાગૃત થયો. પોતાના બેડોળ સ્વરૂપને ત્યાગીને વિદ્યાબળે તે અપ્સરા જેવી કુમારિકા બનીને રૂમઝૂમ કરતી રામાદિ તરફ જવા લાગી.
આ રૂપપરાવર્તન રામની નજરમાંથી છટકી શક્યું નહીં, રામે લક્ષ્મણને તે સ્ત્રીથી સાવધાન રહેવા જણાવી દીધું. કામુકી શૂર્પણખાને રામે પૂછ્યું, “બાઈ ! તું કોણ છે ?” જવાબ મળ્યો, “રાજકુમારી…, બે યુવાન રાજકુમારો મારી પાછળ પડ્યા છે, બે વચ્ચે હમણાં જ ભયંકર લડાઈ થઈ, બે ય મર્યા. હું ભાગીને અહીં તમારી પાસે આવી છું, તમે પત્ની તરીકે મારો સ્વીકાર કરો.” રામે કહ્યું, “મારી તો પત્ની આ બેઠી ! નામે સીતા. તું આ મારા ભાઈને તારી વાત કર.”
શૂર્પણખાએ લક્ષ્મણને એ વાત કરી. લક્ષ્મણે તેની વાત ઉડાડી દેવા માટે તેને કહ્યું, “તું મારા ભાઈને મનથી તો વરી હતી ને ? માટે મારી ભાભી થઈ ગઈ. હવે મારાથી તને પત્ની તરીકે કેમ સ્વીકારાય ?” આ શબ્દો સાંભળીને શૂર્પણખાને ખાતરી થઈ ગઈ કે તે બે ભાઈઓ તેની મશ્કરી કરી રહ્યા છે, એટલે દીકરાના વધકો તરફ તે ભયાનક ક્રોધમાં આવી ગઈ. હવે તેના કામે ક્રોધનું રૂપ લઈ લીધું. તેણીએ કહ્યું, “યાદ રાખો… તમે મારા દીકરાને માર્યો છે, એ વેરનો બદલો ટૂંક સમયમાં જ લઈશ.”
શૂર્પણખાએ પતિ ખરરાજને પુત્રહત્યાની વાત કરી, તેને શત્રુહત્યા કરવા માટે ખૂબ ઉશ્કેર્યો. વિરાટ સૈન્ય સાથે ખર, રામ – લક્ષ્મણ તરફ ધસી ગયો. ખર સાથે લક્ષ્મણ લડવા સજ્જ બન્યો. રામે કહ્યું, “ભઈલા ! આફતમાં આવી પડે તો સિંહનાદ કરજે, હું તારી મદદે દોડી આવીશ.” મોટેથી હસીને લક્ષ્મણે કહ્યું, “ઓ મોટાભાઈ ! આપની મારી ઉપર કેવી અમોઘ કૃપા છે ? મારે વળી આફત કેવી ! છતાં આપની વાત ધ્યાનમાં રાખીશ.”
કુટિરથી થોડે દૂર લક્ષ્મણ અને ખરનું જબ્બર યુદ્ધ શરુ થયું. રામ અને સીતા કુટિરમાં બેઠા છે. આ બાજુ શૂર્પણખાએ તેના મોટાભાઈ રાવણ પાસે ગઈ. રાવણ પાસે સીતાના રૂપના, લાવણ્યના એવા જબરા વખાણ કર્યા કે રાવણ તેને મેળવવા તલપાપડ થઈ ગયો. તરત જ પુષ્પકવિમાનમાં બેસીને તે વનમાં પહોંચ્યો. દૂરથી તેણે સીતાને જોઈ, એને લાગ્યું કે એ સ્વર્ગલોકની સાક્ષાત્ ઉર્વશી છે. શૂર્પણખાએ તેનું જે વર્ણન કર્યું તે ખૂબ અઘરું છે. રાવણની નજર સીતાની બાજુમાં જ બેઠેલા રામ પર પડી અને રાવણ એકદમ સ્વસ્થ થઈ ગયો. રામનું તેજ એટલું બધું અપૂર્વ હતું કે તેને એ જોઈ શકતો ન હતો. આવા મહાન પુરુષની પાસે બેઠેલી સીતાને ઉઠાવવાનું કામ ધોળે દિ’ આસમાનના તારા તોડવાથી ય કઠીન હતું એમ તેને સ્પષ્ટ જણાઈ ગયું.
હવે શું કરવું ? એકાએક તેને અવલોકની વિદ્યાની યાદ આવી. તેણે તે વિદ્યા સિદ્ધ કરી હતી એટલે સ્મરણ કરતાંની સાથે તે હાજર થઈ ગઈ, તેનું કાર્ય ચોફેર અવલોકન કરવાનું હતું, અને યોગ્ય રસ્તો બતાડવાનું હતું. રાવણે તેને કહ્યું કે, “તું રામને ખસેડી નાખ, તેની હાજરીમાં સીતાને ઉઠાવવાનું કામ સર્વથા અશક્ય જણાય છે.” વિદ્યાદેવીએ કહ્યું, “આપણી વાત તદ્દન સાચી છે.” પછી ચારે બાજુ અવલોકની એ અવલોકન કર્યું. તેમાંથી તેને રસ્તો જડી ગયો, તેણીએ રાવણને કહ્યું કે, “ખર સામે યુદ્ધે જતી વખતે લક્ષ્મણને રામે કહ્યું છે કે, “તું આફતમાં આવી પડે તો સિંહનાદ કરજે. મહારાજા રાવણ ! હું દૂર જઈને આબેહૂબ સિંહનાદ કરું છું. આથી રામ લક્ષ્મણની મદદે દોડશે, પછી એકલી પડેલી સીતાને આપ ઉઠાવી લેજો.”
અવલોકનીએ દૂરથી સિંહનાદ કર્યો, રામ જરાક અસ્વસ્થ તો થયા, પણ તરત તેમણે સીતાને કહ્યું, “આ કોઈ કાવતરું લાગે છે; મને દૂર કરીને તને ઉઠાવી જવાનું. ભાઈ લક્ષ્મણની અપ્રતિમ યુદ્ધ – શક્તિનો મને પૂરો ખ્યાલ છે, તે કદી આફતમાં હોય નહીં.” પણ સીતા ગભરાઈ ગયાં, તેમને તો સિંહનાદ સાચો જ લાગ્યો. રામ ઉપર ખૂબ દબાણ લાવ્યું. રામને ન છુટકે સીતાથી છુટા પડીને દોડવું પડ્યું, એ જ વખતે ઘુવડના અવાજ વગેરેના અમંગળો થતાં રામ દોડતા અટકી ગયાં, પણ સીતાએ ઠપકાર્યા દિયરની મદદે ધસી જવાનો આગ્રહ કર્યો. અને રામ દોડ્યા.
રાવણની વિદ્યાસાધનાથી તાબામાં આવેલી બિચારી અવલોકની ! અનિચ્છાએ પણ કેવું ખોટું કામ તેને કરવું પડ્યું ! આથી જ કોઈ પણ ગુલામી સારી નથી. આ બાજુ એકલી પડેલી સીતાને રાવણે ઉપાડીને વિમાનમાં નાંખી દીધી. વિમાન ઉપડી ગયું. તે વખતે રામના સત્સંગથી ધર્માત્મા બનેલું ગરૂડ જટાયુ વિમાનની પાછળ ધસી ગયું, રાવણ ઉપર હુમલો કર્યો. જોરથી ચાંચ મારવા લાગ્યું. શત્રુ અવગણવા જેવો નથી – જબરો છે – એ જાણતા જ રાવણે કમરેથી કટારી કાઢીને તેના ગળે ઝીંકી દીધી, અડધું ગળું લબડી પડ્યું. લોહીની ધાર વછૂટી, એવી મરણતોલ હાલતમાં જટાયુ જમીન ઉપર તૂટી પડ્યું. લોહીના ખાબોચિયામાં તેનો દેહ લથપથ થઈને પડ્યો છે.
રાવણનું વિમાન સીતાને લઈને લંકા તરફ આગળ વધ્યું, સીતાએ રામને પોતાની ભાળ મળે તે માટે શરીર ઉપરના આભૂષણો એક પછી એક ધરતી પર ફેંકવાનું શરુ કર્યું. આ બાજુ લક્ષ્મણને મદદ કરવા રામ દોડ્યા. લક્ષ્મણ તો ભારે મસ્તીથી ખરરાજને પરાસ્ત કરી રહ્યા હતાં. એને કોઈ આફત આવી જ ન હતી. એટલે દોડી આવેલા રામને જોઈને સ્તબ્ધ થઈ ગયેલા લક્ષ્મણે સવાલ કર્યો, “મોટાભાઈ ! કેમ પધાર્યા ? મેં કોઈ સિંહનાદ કર્યો નથી.” આ વાક્યે જ રામના મનમાં ગભરાટ ઉભો થઈ ગયો. તેણે લક્ષ્મણને કહ્યું કે તો પછી નક્કી કોઈ કાવતરું રમાયું છે તારી ભાભીનું અપહરણ કરવાનું, મને તો સિંહનાદ સાંભળતાં જ આશંકા થઈ હતી, પણ તારી ભાભીએ ભારે દબાણ કરીને મને તારી મદદે દોડાવ્યો.
રામ કુટિરે પાછા આવ્યાં, કાશ ! ત્યાં સીતા ન હતાં. રામે ચારે બાજુ નજર કરી, કોઈ દેખાતું ન હતું. રામ ધબાક્ કરતાં ધરતી પર પટકાઈ ગયાં, “હે સીતે !” કહેતા તે બેભાન થઈ ગયાં.
Click to share on Twitter (Opens in new window)
Click to share on Facebook (Opens in new window)
Click to share on Google+ (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email this to a friend (Opens in new window)
Click to print (Opens in new window)
હનુમાન – જ્યાં રામ નહીં તેનું મારે કામ નહીં
દશરથ: પ્રારંભિક જીવન, રામ તથા લક્ષ્મણ ના લગ્ન
રાવણ – મંદોદરીનો સંવાદ
June 19, 2018 jainopediya
June 28, 2018July 2, 2018 jainopediya
રાવણનો અંત અને રામનું અયોધ્યા ગમન
June 19, 2018 jainopediya
Leave a Reply Cancel reply
Your email address will not be published. Required fields are marked *
Notify me of follow-up comments by email.
Notify me of new posts by email.
તીર્થંકર પ્રભુ ના નામ પાછળનું રહસ્ય
Jain Food Recipe (5)
Jain Food Recipe (5)
Jain Article Jain Food Recipe Jain Question-Answer Jain Ringtone Jain Stories અંતરની ગણતરી અધો લોક અયોધ્યા અયોધ્યા અને અષ્ટાપદ અષ્ટાપદ-તીર્થ આગમોનું વર્ગીકરણ કમલસેન કર્મના કાઠીયા કુલકર છઠ્ઠા આરાનું ભયંકર વર્ણન છઠ્ઠા આરામાં થતી ૧૧ પ્રકારના મેઘની વૃષ્ટિ જંબૂદ્વીપ જંબૂદ્વીપ ની સરહદ જંબૂદ્વીપમાં સમુદ્ર જૈન રામાયણ નવકારવાળી ગણવાનું ફળ નારક નેમિનાથ સ્વામીજીની જીવિત પ્રતિમા પચ્ચક્ખાણનું ફળ પૌષધનું ફળ પ્રતિક્રમણનું ફળ પ્રતિમા દર્શન પ્રાયશ્ચિત ભાવ શ્રાવક ના ૬ લક્ષણ મોક્ષમાર્ગનો પ્રારંભ યતિધર્મ વર્ષિદાન વિપુલ અને વિજન વિમલશા શ્રાવક ના ૧૨ વ્રત શ્રાવક ના ૨૧ ગુણ શ્રાવક ના ૬ કર્તવ્ય સવા – સોમાની ટૂંક સાગરોપમ તથા પલ્યોપમ સામાયિકનું ફળ સિદ્ધશિલા ૧૦ પ્રકારનાં કલ્પવૃક્ષો ૨૨ પરિસહ ૩૪ અતિશય ૬૩ શલાકા પુરુષ
તીર્થંકર પ્રભુ ના નામ પાછળનું રહસ્ય
Jainopediya | Theme: News Portal by Mystery Themes.
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.